鄧寄塵

鄧寄塵係廣東南海人，南海中學畢業之後就入咗羊城音樂社做撰曲，戰後喺廣州新生電台同時代電台做播音藝員，1949年加盟香港嘅麗的呼聲廣播電台做，佢以一個人扮八把唔同嘅聲嚟做恢諧廣播劇，而獲得「諧劇大王」美譽。

1950年鄧寄塵開始拍電影，主力恢諧嘅喜劇，第一部有份演嘅戲係《蛇王》，而第一部擔正主角嘅戲係《烏龍夫妻》。1951年到1981年之間總共演多過一百部戲。其中同新馬師曾合作嘅「兩傻」系列特別經典。其他代表作重有《失魂魚》、《十字街頭》、《荒唐鏡五鬥陳夢吉》、《兩傻遊天堂》等等。

1975年鄧寄塵移民加拿大，之後淡出藝壇，間唔中會客串吓香港電影。1991年7月2號喺美國病逝。

播音 
50年代香港播音界鄧寄塵算係代表人物之一，佢同李我、鍾偉明三個人都係靠一個人唱獨腳戲出色而受歡迎，三個人各有風格。鄧寄塵喺電台編過好多廣播劇戲本。

1955年11月尾，鄧寄塵喺麗的呼聲電台播講諧趣劇《剃死人頭》有啲對白得罪咗理髮工人，結果美髮工會要求佢公開登報道歉，雖然佢一路同記者講話只係玩吓，唔係惡意針對，但最後都係登報道歉費事煩。

音樂 
鄧寄塵出過好多唱片，代表作《呆佬拜壽》、《麻雀王香江自刎》，都係屬於粵曲類，後期同The Fabulous Echoes一齊唱嘅《墨西哥女郎》亦係代表作，風格以搞笑為主。

電影 
監製
 兩傻遊地獄

故事
 蛇王

演員
 蛇王
 烏龍夫妻... 周維貢
 五福臨門
 范斗
 指天篤地
 失魂魚
 阿福
 飛天神龍
 兩仔爺
 笑星降地球
 春宵醉玉郎... 戲人
 佳偶戎兵
 大良阿斗官
 三個陳村種
 傻仔洞房
 生娘唔大養娘大
 鴻運當頭
 紅粉多情
 初入情場
 苦命妻逢苦命郎
 蕭月白正傳
 十字街頭
 春色滿西廂
 雪姑七友
 任劍輝舞台奮鬥史
 王先生與肥陳... 王先生
 乞兒太子
 富貴似浮雲
 百年好合
 傻大姐
 武松血濺獅子樓
 荒唐鏡扭死官
 恩愛冤家
 荒唐鏡五鬥陳夢吉
 兩傻遊天堂
 兩傻遊地獄
 彩鳳喜迎春
 一把存忠劍
 拉車得美
 馬票女郎
 阿福當兵
 搭錯線
 兩個大泡和
 終歸有日龍穿鳳
 鬥氣夫妻
 夫妻和順玩
 兩傻捉鬼記
 花燈照玉郎
 二世祖盲公問米
 掃把精
 兩傻擒兇記
 鬼馬福星
 三鳳求凰
 烏龍王發達記
 因禍得福
 亞福對錯馬票
 烏龍王飛來艷福
 糊塗金龜婿
 分期付款娶老婆
 傻人發達
 劍姑七友奇遇記... 白欖塵
 小偷捉賊記
 劍姑七友傳... 白欖塵
 水觀音三戲白金龍
 冷戰夫妻
 奇女薛一娘
 心心相印
 路邊千金
 錦秀年華... 金大福
 受薪太太
 撲水世界
 冷巷姑爺
 騎樓底新娘
 搶食世界
 刮龍世界
 一劍恩仇
 三個正宮救太子
 隔籬鄰舍兩家親
 搶閘新娘
 兩個懵仔爭老豆
 苦戀
 通天師父
 爛賭二當老婆
 半張碌架床
 一帆風順... 羅守廉
 搏命世界
 摩登濟公
 木屋沙甸魚
 摩登馬騮精
 好姐賣粉果
 蒸生瓜
 看牛仔出城
 如花美眷
 追女仔
 鬼馬智多星
 神探光頭妹... 阿超
 緣份... 大廈保安員
 開心樂園... 鄧登德
 開心鬼放暑假... 鄧伯

編劇
 失魂魚
 阿福
 范斗
 兩仔爺

歌曲 
經典金曲 - 墨西哥女郎 1965，鄧寄塵代表作《墨西哥女郎》，1965年作品
經典金曲 - 噯姑乖 1965，鄧寄塵其中一首詼諧歌曲

香港男歌手
香港電影男演員
寄塵